钦定古今图书集成/理学汇编/学行典/第181卷 > 黄舒
## 钦定古今图书集成/理学汇编/学行典/第181卷 > 黄舒

按《广东通志》：“黄舒，东莞人。事亲家贫，力业以供滫瀡
侍膳，盛暑未尝解冠带。亲所颐指，虽千里外往焉，曾
无难色，人称纯孝。父卒，皇皇如欲无生，躬负土为坟，
结庐其侧，籍苫以居。深野无人豺狼，左右号而舒安
之。每寒夜号哭，声出林薄，悲风远闻，人为泣下。却酒
肉不御，日进糜一盂，久之，形容枯槁。人劝其还，哭而”
弗答。居母丧亦如之。闾巷皆谓“舒生养没，哀”今之曾
参也。有司奏旌其门，因名其居曰“参里”，旁有山，亦称
曰“参里山。”